Dmitriy Fadin

Dmitriy Fadin (sündinud 15. oktoobril 1998 Tallinnas) on Eesti noorpoliitik ja ühiskonnategelane, Eesti Keskerakonna liige.

 Elulugu 
Dmitriy Fadin sündis 1998. aastal Tallinnas. Ta omandas keskhariduse Tallinna Linnamäe Vene Lütseumis ja alustas aktiivset osalust poliitikas noorena. Ta on õppinud Tallinna Ülikoolis reklaami ja suhtekorraldust ning Tallinna Tehnikaülikoolis ärindust, kuid ülikoolid jäid lõpetamata.

 Poliitiline tegevus 
Dmitriy liitus Eesti Keskerakonna Noortekoguga 2013. aastal, olles tollal 14-aastane. 

2021. aastal kandideeris Dmitriy kohalikel valimistel Tallinnas Lasnamäe linnaosas, kogudes 81 häält. Valimistulemuse alusel osutus ta valituks Lasnamäe linnaosakokku. 

2024. aasta oktoobris valiti ta Keskerakonna Noortekogu esimeheks, võttes ameti üle Valentina Bortnovskilt. Selle rolliga kaasneb ka liikmelisus erakonna juhatuses. 

2025.aastal kandideeris ta kohalikel valimistel Tallinnas Pirita linnaosas, kus kogus 274 häält. See oli Pirita linnaosas 11. tulemus ning Keskerakonna Pirita valimisnimekirjas 3. tulemus, mille alusel valiti ta Pirita linnaosakokku. 

2025. aastal detsembril toimunud Keskerakonna Noortekogu kongressil valiti uus juhtkond, kes asus organisatsiooni tegevust suunama. Noortekogu esimeheks valiti taas Dmitriy Fadin, kes jätkab vastavalt Keskerakonna põhikirjale ka erakonna juhatuse liikmena. 

Alates 19. detsembrist 2025 on Kaido Saarniidu linnaosavanema kohustuste täitmise ajaks Dmitriy Fadinist saanud asendusliige Tallinna Linnavolikogus ning ta alustas tööd linnavolikogus. 

 Ametikarjäär: 

 Tallinna Linnavolikogu (2025–) Linnavolikogu liige 
 Pirita Linnaosakogu (2025–)  Linnaosakogu liige
 Maardu Linnavalitsus (2024–) Noorsootöö ja huvihariduse peaspetsialist
 Pirita Linnaosa Valitsus (2022–2024) Kultuuri- ja noorsootöö peaspetsialist

 Lasnamäe linnaosakogu (2021–2025)  Linnaosakogu liige
 Mustamäe Linnaosa Valitsus (2019–2022) Juhiabi

 Arvamuslood ja meedia (alates 2024. aastast) 

 Päästkem tasuta kõrgharidus! ( 2024)
 Noortevaldkonna rahastuse vähendamine seab ohtu Eesti tuleviku (2024) 
 Keskerakonna Noortekogu Volikogu avaldus: Sotsiaalmaks noortele tuleb langetada 33%-st 13%-ni. (2025) 
 Dmitriy Fadin: noor inimene ei tea, mida toob homne päev. (2025) 
 VASTUS REFORMINOORTELE | Kõrgharidus ei tohi muutuda tasuliseks! Olukorra leevendamiseks on olemas paremaid lahendusi (2025) 
 Keskerakonna noored tasuta kõrghariduse kaotamisest: Õppemaks muudab hariduse luksuseks (2025) 
 DMITRIY FADIN ⟩ Tumedates toonides lastekaitsepäevast (2025)
 Reforminoored puksisid kesknoored tähtsast rahvusvahelisest organisatsioonist välja - Delfi (2025)
 DMITRIY FADIN ⟩ Laulu- ja tantsupidu ühendab Eestit ka täna (2025)

Viited

Kategooria:Eesti Keskerakonna poliitikud
Kategooria:Sündinud 1998